Statiškė

Statiškė – kaimas Lazdijų rajono savivaldybėje, 3 km šiaurėn nuo Seirijų, Metelių regioniniame parke, prie Statiškės miško. Praeina kelias Seirijai–Mockonys, prie jo yra 1863 m. sukilimo aukų kapai. Šiauriau kaimo telkšo ežeras Maušelis, Statiškės miško ežerėlis, o pačiame kaime yra keletas kūdrų ir tvenkinėlių.

Etimologija 

Kaimo pavadinimas kildinamas arba iš nepaliudytų asmenvardžių *Statas, Statys (plg. Statáuskas), arba nuo žodžio statùs, stãtas.

Istorija 

1863 m. birželio 29 d. kaimo laukuose įvyko Statiškės mūšis, kuriame susikovė sukilėlių dalinys, vadovaujamas P. Suzino, ir rusų armijos dalinys, vadovaujamas pulkininko Skrodulio ir kapitono Štern fon Gviazdovskio. Pasislėpęs smuklėje, sukilėlių avangardas apšaudė rusus, su kuriais vėliau susikovė pagrindinės sukilėlių pajėgos. P. Suzinas žuvo mūšyje. Vadovavimą perėmė T. Šeligovskis, kuris išvedė likusius gyvus sukilėlius Lenkijos link. Mūšyje žuvo 35 sukilėliai.

XIX a. pab. Statiškės kaimas pateko į Seinų apskrities Seirijų valsčių beigi parapiją.

Gyventojai

Šaltiniai 

Lazdijų rajono savivaldybės gyvenvietės